La Komuna Asemblo propozis extensar la povi dil Europana Karbono- e Stalo-Komuneso por inkluzar altra energio-fonti. Tamen, Jean Monnet, arkitekto e prezidanto dil ECSC, volis aparta komuneso por inkluzar nukleala povo. Louis Armand komisesis studiar la posiblesi por uzo di nukleala energio en Europa; lua raporto konkluzis ke plusa nukleala developo bezonesis por plenigar la deficito lasita dal exhausteso de karbono-depozaji, e por diminutar dependo ye oleo-produkteri. Tamen, la Benelux-stati e Germania volis krear generala unika merkato, malgre ke ol opozesis da Francia pro olua protecionismo, e Jean Monnet opinionis ke ol esis tro grand e desfacila tasko. Fine, Monnet propozis la kreo di aparta atom-energiala ed ekonomiala komunesi por konciliar amba grupi.